Et bilde som inneholder symbol, emblem, rød, logo

Automatisk generert beskrivelse

Referat Spydeberg menighetsråd

19.09.23 kl. 18.00-19.40 på Spydeberg Menighetshus

**Marita åpnet med søndagens tekst og bønn.**

**Konstituering:**

Til stede: Leder Marita Solberg Bjerke, Silje Fjledbraaten, Anne Kiserud, Sigmund Lereim, Iver Ludvig Langseth, Gudrun Hoff Jørgensen, fungerende sokneprest Sigmund Nakkim og daglig leder Terje Stenholt

**Saksliste:**

**Sak 39/23** Godkjenning av innkalling og saksliste. Godkjenning av protokoll fra møtet 24.08.23. Saker til eventuelt?

**Vedtak:** Innkalling saksliste godkjent. Protokoll fra møte 24.08 godkjent. 1 sak meldt til eventuelt.

**Sak 40/23** Evaluering kirkevalget. Valgfunksjonærer. Tellekorps. Administrative ressurser. Godkjenning av Valgstyrets protokoll.

**Vedtak:** Plasseringa kunne vært bedre. Fornøyd med administrativ ressurs. 3 valgfunksjonærer pr. vakt hadde vært gunstig. BDR-lister og MR-lister kunne vært distribuert i postkasser slik politiske lister blir. Ta tilbake forhåndsstemming etter en gudstjeneste lokalt? Samme med Grinitun? Stand på Tebo lørdagen før valghet? På stasjonen en tidlig morgen? **Valgstyrets protokoll godkjennes. Signert av 50% av medlemmene.**

**Sak 41/23** Godkjenning av gudstjenesteplanen 1. halvår 2024

**Vedtak:** Gudstjenesteplanen vedtatt slik den foreligger vedlagt. Der klokkeslett ikke er påført er det gudstjeneste kl. 11.00.

**Sak 42/23** Menighetshuset

**Vedtak:** Skilt har ankommet. Det blir lagt ut informasjon om utleie. Gudrun er booking-ansvarlig. Bilder er tatt. Venter på svar fra branntilsynet når det gjelder røykvarslere. Ønske om dimming av lys i peisestua. Sigmund Lereim sjekker de to sistnevnte med huseier. Lerret kan henges opp ved behov i peisestua. Fortsatt usikkert om skolen skal leie i kjelleren. Komite for økonomi/givertjeneste: Det jobbes fortsatt med å skaffe medlemmer. Trond Solberg og Sigmund Lereim er med. Johan Heggelund, Roar Røed og Ragnar Ruden er foreslått å spørre. Tips om steder å søke om støtte; Sparebankstiftelsen. Sparebank1, DNB? Takrenner er tette. Markere trinn til høyere for inngangsdøra (Sigmund Lereim snakker med huseier). Sigmund Lereim følger opp møte med leder og nestleder i Fellesrådet angående husleiens størrelse for arbeidsstasjonen.

**Sak 43/23** Vedlikehold av Heli kirke. Saksframlegg til Kirkelig fellesråd. Fond.

**Vedtak:** Nytt MR tar opp saken så snart som mulig etter konstituering.

**Sak 44/23** Julaften-gudstjeneste i Spydeberg kirke kl. 16.00. Utfordringer med frivillige.

**Vedtak:** Kjører som planlagt i år (3 gudstjenester). Evaluerer på nyåret om det «kan holde» med gudstjeneste i Spydeberg kl. 14.00 og Hovin kl. 16.00 fra 2024.

**Sak 45/23** Neste møte sammen med nytt MR. Agenda. Servering.

**Vedtak:** Nytt og gammelt MR møtes til kveldsmat kl. 18.00. Gudrun ansvar for mat. Nytt råd konstituerer seg i møte kl. 19.00 – 20.00. Faste og varamedlemmer innkalles. Terje sender ut innkalling.

**Sak 46/23** Orienteringssaker:

* Fakturaer: Mest mulig på soknet. Momskomp oppnås etter kr. 50.000,-
* Innvendig og utvendig maling av Hovin kapell + montering av nye varmekilder. Nytt MR inviteres til befaring i Hovin kirke. Vasking og kalking av Spydeberg kirke utvendig.
* Prostipreststillingen lyses ut som «prest under utdanning» stilling. Kommer det ikke andre kvalifiserte søkere, kan en «PUU» får stillingen. Da blir det 30% presteressurs til Spydeberg og 30% til Askim. 40% skal brukes til studier. Trude Skjeltorp vil søke på stillingen.
* Soknepreststillingen blir lyst ut umiddelbart dersom Bård Haugstvedt får fast stilling som fengselsprest og dermed sier opp sin stilling som sokneprest i Spydeberg. Daglig leder/fung. sokneprest holder Rådet oppdatert på prosessen.

**Sak 47/23** Eventuelt

1. Menighetens markedsføring:

**Vedtak:** Rådet ønsker ikke at organisasjonene promoteres på menighetens Facebook- side.

Spydeberg 19.09.23

Referent: Terje Stenholt